เดอะ ซิส (วงดนตรี)

เดอะ ซิส (THE SIS) เป็นวงดนตรี 3 พี่น้องในสังกัด อาร์เอส โปรโมชั่น ได้แก่ เปียนโน สุพัณณดา พลับทอง, เบส ภัทรณินทร์ พลับทอง และ ซอ มนต์มนัส พลับทอง เริ่มมีผลงานในปี พ.ศ. 2545 - พ.ศ. 2549 โดยมีผลงานเพลงฮิตได้แก่เพลง ไม่อยากให้ผ่านคืนนี้, ชายคนนั้น และเพลง อสงไขย เป็นต้น

**ประวัติ**
เบส เปียโน และซอ เป็นพี่น้องแท้ๆ ที่มีความสามารถในการเล่นดนตรีและร้องเพลง ในปี 2535 เปียโนได้รับนักร้องยุวชนดีเด่นแห่งประเทศไทย ประเภทเพลงไทยสากล จากนั้นเปียโนได้มีผลงานเพลงอัลบัมเดี่ยว ภายใต้สังกัด "ดรีม เรคคอร์ดส์" ที่หาดใหญ่ ชื่ออัลบั้ม "Error (เออร์เรอร์)" เมื่อปี พ.ศ. 2540 โดยมีเพลงเด่นในอัลบั้ม ได้แก่ เพลง รู้, มีแต่เธอ และเพลง ใครจะห่วงฉัน
จากนั้นทั้งสามได้เป็นนักร้องในสังกัด อาร์.เอส. ก่อนที่จะเปิดตัวในฐานะเดอะซิส ซอได้มีผลงานในอัลบัมพิเศษ World The International music ซึ่งเป็นการรวมตัวกันของศิลปินหน้าใหม่ของสังกัด 11 คนก่อนจะแยกย้ายมีผลงานต่อไป ซึ่งซอได้ร้องเพลงธีมประเทศสก็อตแลนด์ ชื่อเพลงหางเสือ 
ในปีเดียวกัน เบส เปียโน ซอ ได้เปิดตัวในฐานะวง The Sis ที่มาจาก The Sister ซึ่งหมายถึงพี่น้องนั่นเอง กับอัลบัมชื่อเดียวกับวง มีแนวเพลงสไตล์ป็อบร็อค เปิดตัวด้วยเพลง "ฉันคือดนตรี" ในอัลบัมนี้ก็มีเพลงฮิต ๆ อย่างเช่นเพลง "ไม่อยากให้ผ่านคืนนี้" ที่มีการทำมิวสิควิดีโอถึง 2 เวอร์ชั่น และเพลง "ชายคนนั้น" 
ในอัลบัมแรก เปียโน ได้ร่วมแต่งเนื้อร้องและทำนองในเพลง "เบื่อ" ส่วน เบส ได้ร่วมแต่งเนื้อร้องและทำนองในเพลง "คงรู้สึก" ส่วนมิวสิควิดีโอเพลงนี้ไปถ่ายทำที่ประเทศอังกฤษ ซึ่งเป็นต้นกำเนิดของแนวดนตรีในอัลบัมชุดนี้ อัลบัมนี้ได้ทำให้เดอะซิสเข้าชิงรางวัลสีสันอะวอร์ด ปี 2545 สาขาศิลปินหน้าใหม่ยอดเยี่ยม และสาขาศิลปินคู่หรือกลุ่มยอดเยี่ยม รวมถึงมีการเปลี่ยนปกอัลบัมเพื่อฉลองการตอบรับ พร้อมการทำเอ็มวีเพลง ไม่อยากให้ผ่านคืนนี้ เป็นเวอร์ชั่นใหม่
ในปีถัดมาได้มีอัลบั้มชุดที่ 2 ในชื่อชุด "Sense เสียงของความรู้สึก" ออกเมื่อปี พ.ศ. 2546 ซึ่งแนวเพลงเป็นป๊อปร็อก ส่วนเนื้อหาจะเป็นการแสดงให้เห็นคาแรกเตอร์ของผู้หญิงหลาย ๆ แบบ ในอัลบั้มนี้มีเพลงฮิตคือเพลง "คำขอร้อง"
นอกจากนี้เดอะซิสยังได้ร่วมใน project พิเศษในเครืออาร์.เอส.ฯ เช่น ซอ ได้ร่วมในอัลบัม What's love, เปียโนได้ร่วมในอัลบัม Dream ร่วมกับ ปานและโฟร์ท, เบส ได้ร่วมร้องเพลงคู่ในอัลบัมคู่กรรม
ปี 2548 เดอะ ซิส มีผลงานชุดที่ 3 หลังจากห่างหายไป 1 ปีเต็ม ชื่ออัลบั้ม "ไตร ปาก สมอง หัวใจ" จะเป็นเพลงแนว ป๊อป กับค่ายมอนสเตอร์มิวสิก ในเครืออาร์.เอส.ฯ  เปิดตัวเพลงแรก "ไปกันไม่ได้" และมีเพลง อสงไขย ที่ใช้เครื่องดนตรี 3 ชิ้น ตามชื่อของทั้งสามคือ เบส เปียโน และซอ 
ในปีถัดมาเดอะ ซิส ได้มีอัลบั้มชุดที่ 4 ซึ่งเป็นชุดสุดท้ายในนาม "The Sis" มาวันนี้ทั้ง 3 สาว ได้หยิบเอาเพลงดังของคาราบาว มาถ่ายทอดใหม่กับอัลบั้มที่ใช้ชื่อว่า "พี่น้อง ร้องเพลงชีวิต" 
หลังจากผลงานในนามเดอะซิสกับสังกัดอาร์.เอส.ฯ ซอ ในชื่อใหม่ รสริน พลับทอง สติกนีย์ เป็นนักร้องในนาม Rick&Zoe' Duo เดินทางร้องเพลงบนเรือสำราญ และต่างประเทศ 

**ผลงาน**

**สตูดิโออัลบัม**

**อัลบัมพิเศษ**
 2545 - World The International Music Album : เพลง หางเสือ (Scotland) โดย ซอ- 2545 - What's Love? : เพลง รักคือ...กำแพง โดย ซอ- 2546 - RSC.Song to re Member : เพลง รักคือ...เธอ- 2547 - Dream เปียโน ร่วมกับ ปาน ธนพร แวกประยูร, โฟร์ท นฤมล จิวังกูร รายชื่อเพลง ปฏิกิริยา, คนในนิยาย, ทัศนคติ, ฟางเส้นสุดท้าย, ไม่ผิดคนใช่ไหม, ขีดทางด้วยตัวเธอเอง, เราจะเปลี่ยนโลกนี้ด้วยกัน- 2547 - คู่กรรม : เพลง ความในใจ โดย โจ้-เบส, เพลง รอเธอ โดย ทัช-เบส- 2547 - คิดถึงแม่ : เพลง พี่สาวคนโต โดย เบส เปียโน ซอ- 2547 - Unforgettable โดย เปียโน- 2549 - ลูกของพ่อ - 2551 - The Lovemaker II : เพลง ก็เท่านั้น โดย เปียโน- 2552 - Himmapan 2nd World โดย ทอดด์ ทองดี : เพลง Hat Yai World Junction โดย เบส เปียโน ซอ

**อัลบัมอื่น ๆ**
 อัลบัม Error อัลบั้มเดี่ยวของเปียโน สุพัณณดา พลับทอง รายชื่อเพลง รู้, มีแต่เธอ, ใครจะห่วงฉัน, เธอลืมใคร, ตอบ, น้ำตา, ฉันเอง, คนสำคัญ, แค่ไหน, ฝัน, Tears Track (2540)

**เพลงอื่น ๆ**
 2543 - เพลง "เรือน้อย" โดย มาลีฮวนน่า เปียโน- 2545 - เพลง "เราสามคน" ศิลปิน โฟร์ท นฤมล Feat. ซอ, ศิต โมทีฟ- 2545 - เพลง "คนปลูกต้นไม้" รวมศิลปิน อาร์.เอส.- 2546 - คอรัส "หนึ่งนาทีของเราไม่เท่ากัน" ศิลปิน เจมส์ เรืองศักดิ์- 2546 - เพลง "มือที่มองไม่เห็น" เพลงจากคอนเสิร์ต R.S. Meeting Concert Super Surprise Trilogy (รวมศิลปิน)- 2546 - เพลง "ต้นกล้าของความฝัน ต้นไม้ของความจริง" รวมศิลปิน อาร์.เอส.- 2546 - เพลง "คิดถึง" ร่วมกับ เอ้ วงพิ้งค์- 2548 - เพลง "เปลี่ยน" ศิลปิน ตอง ภัครมัย โปตระนันท์ Feat. เปียโน

**เพลงประกอบละครและภาพยนตร์**
 2547 - เพลง "เดี๋ยวเหอะ" Ost. ภาพยนตร์ ปล้นนะยะ - 2548 - เพลง "อสงไขย" OST. ละคร แต่ปางก่อน- 2552 - เพลง "เธออยู่ไหน" OST. ละคร เพลงพราย

**คอนเสิร์ต**
 2546 - Dunk Fire Live in Concert ศิลปิน ดัง พันกร (รับเชิญ)- 2547 - R.S. Meeting Concert Super Surprise Trilogy (รวมศิลปิน)- 2547 - latin in love ซอ ร่วมกับ อุ้ย - ระวิวรรณ จินดา, โอ๋ - เสาวรส ศรีชาติ (วงลำดวน) และ นาธาน โอร์มาน- 2548 - หิน เหล็ก ไฟ ไตรโลจีร็อก (คอรัส)

**ผลงานอื่นๆ**
 ภาพยนตร์เรื่อง ภูเก็ต (เปียโน)

**รางวัล**
 เข้าชิงรางวัล สีสันอะวอร์ดส์ ครั้งที่ 15 ปี 2545 สาขาศิลปินหน้าใหม่ยอดเยี่ยมจากอัลบัม เดอะซิส- เข้าชิงรางวัล สีสันอะวอร์ดส์ ครั้งที่ 15 ปี 2545 สาขาศิลปินคู่หรือกลุ่มยอดเยี่ยมจากอัลบัม เดอะซิส

**อ้างอิง**
หมวดหมู่:ศิลปินสังกัดอาร์เอส
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:เกิร์ลกรุปไทย